b'\n_START_ARTICLE_\nMohamed Salah Jedidi\n_START_SECTION_\nSeurajoukkueura\n_START_PARAGRAPH_\nJedidi aloitti jalkapalloilun my\xc3\xb6hemm\xc3\xa4ll\xc3\xa4 i\xc3\xa4ll\xc3\xa4 siirtyess\xc3\xa4\xc3\xa4n opiskelemaan Arianan yliopistoon. H\xc3\xa4n liittyi samalla AS Arianan riveihin vuonna 1956. Kaksi vuotta my\xc3\xb6hemmin Club Africainin silloinen valmentaja Fabio Roccheggiani huomasi nuoren hy\xc3\xb6kk\xc3\xa4\xc3\xa4j\xc3\xa4n potentiaalin ja hankki tuolloin 20-vuotiaan pelaajan Club Africainin riveihin. Ensimm\xc3\xa4inen kausi 1958\xe2\x80\x931959 meni viel\xc3\xa4 varahy\xc3\xb6kk\xc3\xa4\xc3\xa4j\xc3\xa4n roolissa, jolloin joukkue sijoittui viidenneksi. Jedidi sai ensimm\xc3\xa4isen tilaisuutensa kaudella 1961\xe2\x80\x931962, kun joukkueen kokeneet avain pelaajat K\xc3\xa9baili, Mohamed Ayachi ja Hassen Zlassi j\xc3\xa4ttiv\xc3\xa4t seuran erin\xc3\xa4isten syiden vuoksi. Jedidi onnistui samalla kaudella tekem\xc3\xa4\xc3\xa4n kuusi maalia ollen joukkueensa paras maalintekij\xc3\xa4. Seuraavalla kaudella h\xc3\xa4n oli l\xc3\xa4hell\xc3\xa4 voittaa joukkueelleen Tunisian cupin, kun Club Africain kohtasi loppuottelussa ES Sahelin, mutta h\xc3\xa4visi ottelun 2\xe2\x80\x931. Kausi 1963\xe2\x80\x931964 oli Club Africainille menestyksek\xc3\xa4s vuosi, kun joukkue voitti historiansa kolmannen Tunisian-mestaruuden. Seuraavalla kaudella joukkue voitti Tunisian cupin ja Jedidi voitti uransa ensimm\xc3\xa4isen maalikuninkuuden Tunisian p\xc3\xa4\xc3\xa4sarjassa 17 maalilla. Jedidi jatkoi menestyksek\xc3\xa4st\xc3\xa4 uraansa Club Africainin riveiss\xc3\xa4 aina kauteen 1968\xe2\x80\x931969 asti, jonka aikana h\xc3\xa4n voitti yhteens\xc3\xa4 kaksi Tunisian-mestaruutta, sek\xc3\xa4 maalikuninkuutta._NEWLINE_Uransa aikana Jedidi pelasi yhteens\xc3\xa4 222 liigaottelua ja 40 Tunisian cupin ottelua, joissa h\xc3\xa4n onnistui 12 kertaa maalinteossa.\n_START_SECTION_\nMaajoukkueura\n_START_PARAGRAPH_\nMaajoukkueessa Jedidi pelasi ensi kerran vuoden 1962 Afrikan-mestaruuskisoissa, jossa h\xc3\xa4n auttoi Tunisiaa voittamaan maan ensimm\xc3\xa4isen mitallin Afrikan-mestaruuskisoissa. Jedidi teki turnauksessa avausmaalin pronssiottelussa Ugandaa vastaan. Kolme vuotta my\xc3\xb6hemmin h\xc3\xa4n oli saavuttamassa Afrikan-mestaruus hopeaa, kun Tunisia h\xc3\xa4visi loppuottelussa Ghanalle maalein 3\xe2\x80\x932. Jedidi teki turnauksessa yhden maalin.'